Ritratt: l-Ajruport Internazzjonali ta' Malta  Read in English . Ryanair żied żewġ destinazzjonijiet ġodda għall-2021: Chania (jew Hania) u Cagliari. Dan ġie mħabbar mill-Ajruport Internazzjonali ta' Malta, li laqa' l-ewwel titjiriet minn dawn il-postijiet matul tmiem il-ġimgħa. It-titjiriet lejn Chania ser ikunu qegħdin jitilqu minn Malta kull nhar ta' Tlieta u nhar ta' Sibt. Chania hija gżira bil-bajjiet, l-ilmijiet ċari kristall, u toffri wkoll għadd ta' rotot qalb in-natura għall-mixi u t-trekking. Barra minn hekk, hemm numru ta' fortizzi, kastelli, monasteri u fdalijiet arkeoloġiċi, li kollha huma xhieda ta' storja twila u rikka influwenzata minn diversi ċivilizzazzjonijiet. It-titjiriet lejn Cagliari jitilqu minn Malta kull nhar ta' Erbgħa u nhar ta' Ħadd. Cagliari hija belt b'kultura, arkitettura u postijiet ta' interess li huma l-prodott ta' passat imsawwar minn għadd ta' ħakkiema differenti. Il-kapitali ta' Sardinia toffri bilanċ tajjeb ta' siti u attivitajiet kulturali u bajjiet pittoreski mħaddnin minn pajsaġġi u promontorji blatin. Il-gastronomija tal-post ukoll hija parti importanti mill-esperjenza. Biex issiefer għandek bżonn iċ-ċertifikat tal-vaċċin Ewropew. Segwi l-konferenza stampa tal-Ministru tas-Saħħa Chris Fearne fejn spjega kif tniżżlu. Aqra hawn 90% tal-każi tal-Covid mhumiex imlaqqmin – Fearne